b'\n_START_ARTICLE_\nAhidname\n_START_PARAGRAPH_\nAhidnama (tur\xc5\xa1ko Ahidn\xc3\xa2me iz arabskega dha, garancija in perzijskega n\xc4\x81me,  knjiga, dokument, v prostem prevodu garancijsko pismo) je bila osmanska listina, pogosto povezana s kapitulacijo. V zgodnjem sodobnem obdobju Osmanskega cesarstva so jo v imenovali  Ahidname-i-Humayun ali cesarsko jamstvo in je delovala kot uradni sporazum med cesarstvom in razli\xc4\x8dnimi evropskimi dr\xc5\xbeavami.\n_START_SECTION_\nZgodovinsko ozadje\n_START_PARAGRAPH_\nZgodovinsko ozadje ahidname \xc5\xa1e vedno ni povsem preu\xc4\x8deno, znano pa je, da je bila pomemben element osmanske diplomacije, ker je dolo\xc4\x8dala vsebino sporazuma med dvema dr\xc5\xbeavama, obi\xc4\x8dajno med Osmanski cesarstvom in eno od evropskih dr\xc5\xbeav, na primer Bene\xc5\xa1ko republiko._NEWLINE_V Benetkah so adhiname slu\xc5\xbeile vzdr\xc5\xbeevanju politi\xc4\x8dnih in komercialnih vezi z Osmanskim cesarstvom. Sporazumi so italijanskim trgovcem zagotavljali za\xc5\xa1\xc4\x8dito med njihovimi trgovskimi potovanji v Osmansko cesarstvo. Vsebovali so tudi  dolo\xc4\x8deno raven fizi\xc4\x8dne za\xc5\xa1\xc4\x8dite, na primer zdravni\xc5\xa1ke oskrbe.  Bene\xc4\x8dani so se zelo dobro zavedali, da sta obseg in za\xc5\xa1\xc4\x8dita  njihovega trgovanja odvisna predvsem od dobrih odnosov z Osmanskim cesarstvom. _NEWLINE_Bene\xc5\xa1ka republika je do 16. stoletja vzdr\xc5\xbeevala miroljubne odnose z Osmanskim cesarstvom. Po letu 1453 in osvojitvi Konstantinopla je postalo Osmansko cesarstvo evropska velesila. To je hkrati pomenilo, da se je morala Bene\xc5\xa1ka republika spretno izogibati vsem nesporazumom. Ahidname so postale uporabno orodje za komuniciranje med tema konkuren\xc4\x8dnima silama._NEWLINE_Ve\xc4\x8dina ahidnam med Osmanskim cesarstvom in Benetkami je bilo sestavljenih po vojnah med njima. Tak\xc5\xa1ni sta bili na primer vojni, ki sta izbruhnili leta 1530 in 1540. Ostale ahidname so bile sestavljene s soglasjem obeh dr\xc5\xbeav, da bi se izbolj\xc5\xa1ali kakovost in za\xc5\xa1\xc4\x8dita poslovanja med dr\xc5\xbeavama.'